Aydar-Arnasoy koʻllar tizimi boshqaruvini tashkil etishning qoʻshimcha chora-tadbirlari toʻgʻrisida
(resolution, 2022-03-26)

Oʻzbekiston Respublikasi Prezidentining “Aydar-Arnasoy koʻllar tizimi boshqaruvini takomillashtirish chora-tadbirlari toʻgʻrisida” 2022-yil 22-fevraldagi PQ-141-son qarori ijrosini taʼminlash, shuningdek, Aydar-Arnasoy koʻllar tizimidan samarali foydalanish, ekologik holatni yaxshilash, aholining baliq va baliq mahsulotlariga boʻlgan ehtiyojini qondirish, hududda hayvonot va oʻsimlik dunyosi muhofazasini kuchaytirish, turizm salohiyatidan tizimli foydalanishni tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Aydar-Arnasoy koʻllar tizimi boshqaruvini takomillashtirish chora-tadbirlari toʻgʻrisida” 2022-yil 22-fevraldagi PQ-141-son qaroriga muvofiq Oʻzbekiston Respublikasi Davlat soliq qoʻmitasi huzuridagi “Aydar-Arnasoy koʻllar tizimi direksiyasi” davlat unitar korxonasi Suv xoʻjaligi vazirligi muassisligidagi “Aydar-Arnasoy koʻllar tizimi” masʼuliyati cheklangan jamiyati (keyingi oʻrinlarda — “Aydar-Arnasoy koʻllar tizimi” MChJ) sifatida qayta tashkil etilganligi hamda uning asosiy vazifalari va faoliyat yoʻnalishlari belgilanganligi maʼlumot uchun qabul qilinsin. 2. Quyidagilar: Aydar-Arnasoy koʻllar tizimidan foydalanishni tubdan takomillashtirish boʻyicha “yoʻl xaritasi” 1-ilovaga muvofiq; “Aydar-Arnasoy koʻllar tizimi” masʼuliyati cheklangan jamiyatining moddiy-texnik bazasini shakllantirish uchun sotib olinadigan moddiy-texnika vositalarining roʻyxati 2-ilovaga muvofiq tasdiqlansin. Belgilansinki, Oʻzbekiston Respublikasi Suv xoʻjaligi vazirligi tizimidagi “Arnasoy” suv omborining barcha bino va gidrotexnika inshootlari hamda shtat birliklari Jizzax viloyati suv omborlaridan foydalanish boshqarmasida oʻzgartirishsiz qoldiriladi. 3. Oʻzbekiston Respublikasi Davlat soliq qoʻmitasi huzuridagi Kadastr agentligi “Aydar-Arnasoy koʻllar tizimi” MChJ mablagʻlari hisobidan har yili 1-dekabrga qadar shartnoma asosida Aydar-Arnasoy koʻllar tizimining (keyingi oʻrinlarda — koʻllar tizimi) suv havzasini, suvni muhofaza qilish zonasi va sohil boʻyi mintaqalari chegaralarini xatlovdan oʻtkazib borsin. 4. Oʻzbekiston Respublikasi Ekologiya va atrof muhitni muhofaza qilish davlat qoʻmitasi, Innovatsion rivojlanish vazirligi: kelajakda Sirdaryo havzasida suv resurslari hajmining kamayish ehtimolini hisobga olgan holda, koʻllar tizimining qisqa va uzoq muddatli istiqbolda suv hajmi va ekologik holatini modellashtirish hamda amalga oshirilishi lozim boʻlgan tadbirlar boʻyicha ilmiy-tadqiqot loyihasini amalga oshirsin; koʻllar tizimida baliqchilik, hayvonot va oʻsimlik dunyosini koʻpaytirish boʻyicha ilmiy-tadqiqot ishlarini amalga oshirish uchun 2022-yildan boshlab loyihalar tanlovini eʼlon qilib borsin; Suv xoʻjaligi vazirligi, Jizzax viloyati hokimligi va Sirdaryo viloyati hokimligi bilan birgalikda uch oy muddatda koʻllar tizimiga quyiladigan kollektor-drenaj suvlaridan samarali foydalanish va ularning zararli taʼsirini kamaytirish boʻyicha Isroil hamda arab davlatlarining tajribasini oʻrgangan holda, ilmiy asoslangan taklif kiritsin; Suv xoʻjaligi vazirligi bilan birgalikda 2022-yil 1-iyunga qadar koʻllar tizimida ekologik muvozanatni saqlash boʻyicha 2030-yilgacha moʻljallangan dastur ishlab chiqsin va tasdiqlasin. 5. Jizzax viloyati hokimligi, Navoiy viloyati hokimligi, Oʻrmon xoʻjaligi davlat qoʻmitasi, Ekologiya va atrof muhitni muhofaza qilish davlat qoʻmitasi: koʻllar tizimiga tutash hududlarda joylashgan davlat zaxirasidagi yer maydonlarini oʻrmon xoʻjaliklariga ajratib berish; Orolboʻyi hududlarini oʻrmonlashtirish boʻyicha tajribalardan kelib chiqqan holda, 2022-2023-yillarda 500 gektar maydonda choʻl oʻsimliklaridan himoya oʻrmonzonlarni barpo etish choralarini koʻrsin. 6. Aydar-Arnasoy koʻllar tizimidan samarali foydalanish, ekologik holatni yaxshilash, suv sathini barqaror saqlash, suv bilan taʼminlash va shoʻrlanish darajasini kamaytirish boʻyicha respublika ishchi guruhining tarkibi 3-ilovaga muvofiq tasdiqlansin. Ishchi guruh (Sh.M. Gʻaniyev): har yili bahor va kuz oylarida koʻllar tizimi bilan bogʻliq ekologik holatni joyiga chiqqan holda oʻrganib, uning salbiy oqibatlarini tahlil qilish va oldini olish boʻyicha taklif kiritsin; mazkur qarorning bajarilishini tizimli nazorat qilsin hamda masʼul vazirlik va idoralar tomonidan amalga oshirilgan ishlarni har chorak yakuni boʻyicha tahlil qilgan holda Vazirlar Mahkamasiga axborot kiritib borsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev hamda Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin. T/r Tadbirlar nomi Amalga oshirish mexanizmi Ijro muddati Masʼul ijrochilar I. Aydar-Arnasoy koʻllar tizimida ekologik muhit yomonlashuvining oldini olish 1. Aydar-Arnasoy koʻllar tizimiga (keyingi oʻrinlarda — koʻllar tizimi) quyiladigan kollektor-drenaj suvlaridan samarali foydalanish va ularning zararli taʼsirini kamaytirish boʻyicha Isroil hamda arab davlatlarining tajribasini oʻrgangan holda ilmiy asoslangan taklif tayyorlash va Vazirlar Mahkamasiga kiritish. Taklif 2022-yil iyul Ekologiya va atrof muhitni muhofaza qilish davlat qoʻmitasi, Innovatsion rivojlanish vazirligi, Suv xoʻjaligi vazirligi, Jizzax viloyati hokimligi, Sirdaryo viloyati hokimligi 2. Koʻllar tizimiga tutash hududlarda choʻl oʻsimliklaridan himoya oʻrmonzorlari barpo etish mumkin boʻlgan yer maydonlarini aniqlash va belgilangan tartibda oʻrmon fondi yerlari toifasiga oʻtkazish choralarini koʻrish, bunda: ishlab chiqilgan loyiha-smeta hujjatlariga asosan mablagʻlarni mahalliy budjetlarda nazarda tutish va belgilangan muddatlarda ajratib borish; Jizzax va Navoiy viloyatlarining koʻllar tizimiga tutash hududlarning oʻrmon fondi yerlari toifasiga oʻtkazilgan yerlarning 500 gektarida choʻl oʻsimliklaridan himoya oʻrmonzorlarini barpo etish. Chora-tadbirlar dasturi 2022-2023-yillar davomida Jizzax viloyati hokimligi, Navoiy viloyati hokimligi, Oʻrmon xoʻjaligi davlat qoʻmitasi 3. Jizzax bosh kollektori va Markaziy Mirzachoʻl kollektoriga ifloslangan oqova suv tashlovchi potensial manbalarni aniqlash. Tashkiliy tadbirlar 2022-yil may Ekologiya va atrof muhitni muhofaza qilish davlat qoʻmitasi, Suv xoʻjaligi vazirligi, “Oʻzsuvtaʼminot” AJ Jizzax va Guliston shaharlari kommunal xoʻjalik va sanoat tashkilotida hosil boʻlayotgan oqova suvlar sifatining belgilangan normativ talablarga muvofiqligi yuzasidan monitoring oʻtkazish. Davriy ravishda 4. Koʻllar tizimiga tashrif buyuruvchilarning xavfsizligini taʼminlash maqsadida rekreatsion koʻllar hududida qutqaruv brigadasini va uning faoliyatini tashkil etish, bunda: belgilangan tartibda plyaj zonalari tashkil etilishi uchun javobgarlikni tashkilot rahbari zimmasiga yuklash; suv sathidan qatʼi nazar, suv akvatoriyasiga tutash hudud, shuningdek, suv sathi chizigʻidan 100 m doiradagi suv yuzasi uchastkasi sogʻlomlashtirish va sport maqsadlari yoki fuqarolarning dam olishi uchun moʻljallangan suv havzalaridan foydalanadigan tashkilotlarning javobgarlik zonasi hisoblanishini belgilash. Favqulodda vaziyatlar vazirining buyrugʻi 2022-yil iyun Favqulodda vaziyatlar vazirligi, “Aydar-Arnasoy koʻllar tizimi” MChJ, manfaatdor vazirlik va idoralar 5. Qozogʻiston Respublikasining “Chordara” suv omboridan koʻllar tizimiga suv tashlash yuzasidan Hukumatlararo ishchi guruh tuzish choralarini koʻrish. Tashkiliy tadbirlar 2022-yil Suv xoʻjaligi vazirligi, Tashqi ishlar vazirligi 6. Koʻllar tizimiga irrigatsiya tizimi kanallari orqali har yili qoʻshimcha suv tashlash choralarini koʻrish. Tashkiliy tadbirlar Har yili jadval boʻyicha Suv xoʻjaligi vazirligi, Jizzax viloyati hokimligi, Navoiy viloyati hokimligi 7. Koʻllar tizimidagi suvning aniq hajmini aniqlash uchun botiometrik oʻlchovlar oʻtkazish. Koʻllar tizimiga suv tashlovchi suv xoʻjaligi obyektlarida suvning hisobini yuritishni raqamlashtirish. Chora-tadbirlar dasturi 2022-yil may Suv xoʻjaligi vazirligi Koʻllar tizimida qoʻshimcha gidrologik va boshqa kuzatuv punktlarini tashkil qilish. Gidrometeorologiya xizmati markazi, Ekologiya va atrof muhitni muhofaza qilish davlat qoʻmitasi, Fanlar akademiyasi 8. Koʻllar tizimining rekreatsion zonalar hududlarida hosil boʻladigan maishiy oqova suvlarni olib chiqish va zararsizlantirish uchun unga eng yaqin boʻlgan maishiy oqova suvlarni tozalash inshootlariga olib borish yoki oqova suv tozalash inshootlarini qurish yuzasidan taklif tayyorlash. Taklif 2022-yil iyul “Oʻzsuvtaʼminot” AJ, Ekologiya va atrof muhitni muhofaza qilish davlat qoʻmitasi, Jizzax viloyati hokimligi, Navoiy viloyati hokimligi II. Aydar-Arnasoy koʻllar tizimida baliqchilikni rivojlantirish 9. Koʻllar tizimida baliq zaxirasini koʻpaytirish, bunda: Ekologiya va atrof muhitni muhofaza qilish davlat qoʻmitasi, Ichki ishlar vazirligi, “Aydar-Arnasoy koʻllar tizimi” MChJ Arnasoy suv omborida baliq ovlashga bir yilga moratoriy eʼlon qilish; Chora-tadbirlar dasturi 2022-yil aprel moratoriy davrida baliq ovlash holatlari aniqlanganda, ovlangan baliqlarni mehribonlik uylariga, bogʻcha va maktablarga tarqatish; koʻlni ov qilish qurollaridan toʻliq tozalash; Tashkiliy tadbirlar 2023-yil 1-aprelga qadar melioratsiya ishlarini amalga oshirish. Har yili jadval boʻyicha “Aydar-Arnasoy koʻllar ti�imi” MChJ 10. Mahalliy aholini doimiy ish bilan taʼminlash maqsadida “Aydar-Arnasoy koʻllar tizimi” MChJning “Baliq ishlab chiqarish” majmuasini barpo etish uchun Aydar-Arnasoy koʻllar tizimining “Tuzkon” hududidan 50 gektar yer maydonini belgilangan tartibda ajratish. Jizzax viloyati hokimining qarori 2022-yil may Jizzax viloyati hokimligi, Suv xoʻjaligi vazirligi, Qishloq xoʻjaligi vazirligi “Baliq ishlab chiqarish” majmuasi tarkibidagi yer uchastkalarining kadastr hujjatlarini belgilangan tartibda rasmiylashtirish. Tashkiliy tadbirlar 2022-yil sentyabr Kadastr agentligi, Jizzax viloyati hokimligi, “Aydar-Arnasoy koʻllar tizimi” MChJ, Jizzax viloyatining mahalliy budjet mablagʻlari hisobidan “Baliq ishlab chiqarish” majmuasiga olib keluvchi yoʻllarni taʼmirlash, doimiy elektr energiya va ichimlik suvi bilan taʼminlash choralarini koʻrish. Chora-tadbirlar dasturi Dasturda koʻrsatilgan muddatlarda Transport vazirligi, “Hududiy elektr tarmoqlari” AJ, Jizzax viloyati hokimligi, “Oʻzsuvtaʼminot” AJ 11. “Aydar-Arnasoy koʻllar tizimi” MChJ tomonidan ovlangan baliq turlarining doimiy savdosini tashkil etish uchun dehqon bozorlarida yengil konstruksiyali baliq sotish nuqtalari ajratilishini taʼminlash. Tashkiliy tadbirlar Mavsum davomida Toshkent shahar hokimligi, Jizzax viloyati hokimligi, Samarqand viloyati hokimligi, Navoiy viloyati hokimligi, “Oʻzbekbaliqsanoat” uyushmasi III. Koʻllar tizimida turizm salohiyatini rivojlantirish uchun qulay shart-sharoitlar yaratish 12. Koʻllar tizimining “Tuzkon” koʻli qirgʻogʻi boʻylab velosiped, kvadrotsikl, ot va tuyada sayr qilish hududlarini tashkil qilish. Chora-tadbirlar dasturi 2023-yil aprel Jizzax viloyati hokimligi, Turizm va madaniy meros vazirligi, “Aydar-Arnasoy koʻllar tizimi” MChJ 13. Koʻllar tizimining turistik salohiyatini koʻrsatuvchi targʻibot materiallari asosida xorijiy davlatlarda tashkil qilinadigan turistik va boshqa tadbirlarda taqdimotlar oʻtkazish. Amaliy choralar Yil davomida Turizm va madaniy meros vazirligi, Jizzax viloyati hokimligi, “Aydar-Arnasoy koʻllar tizimi” MChJ 14. Koʻllar hududida qayta tiklanuvchi energiya manbalaridan samarali foydalanish. Chora-tadbirlar dasturi Yil davomida “Hududiy elektr tarmoqlari” AJ, Jizzax viloyati hokimligi, “Aydar-Arnasoy koʻllar tizimi” MChJ, Ekologiya va atrof mu�itni muhofaza qilish davlat qoʻmitasi, Oʻrmon xoʻjaligi davlat qoʻmitasi 15. Koʻllar tizimi atrofida 2 km masofa kengligida chorvachilik bilan shugʻullanishga moratoriy oʻrnatish. Chora-tadbirlar dasturi Doimiy Ekologiya va atrof ?uhitni muhofaza qilish davlat qoʻmitasi, Oʻrmon xoʻjaligi davlat qoʻmitasi, “Aydar-Arnasoy koʻllar tizimi” MChJ 16. Koʻllar tizimi atrofida turistik zonalar tashkil etib, suv akvatoriyasi hududlarini biriktirish. Chora-tadbirlar dasturi Doimiy Suv xoʻjaligi vazirligi, Turizm va madaniy meros vazirligi, Oʻrmon xoʻjaligi davlat qoʻmitasi, “Aydar-Arnasoy koʻllar tizimi” MChJ IV. Koʻllar tizimida nazorat tizimini rivojlantirish 17. Koʻllar tizimi akvatoriyasini muhofaza qilish hamda gʻayriqonuniy ov qilishning (brakonyerlik) oldini olish maqsadida: Vazirlar Mahkamasining 2017-yil 3-martdagi 124-son qarori bilan tasdiqlangan Aydar-Arnasoy koʻllar tizimi uchastkalarini baliq ovlash xoʻjaliklari tasarrufiga berish hamda sanoat baliq ovlashini amalga oshirish tartibi toʻgʻrisidagi nizomni qayta koʻrib chiqish va takomillashtirish; “my.mehnat.uz” elektron manzilida identifikatsiya qilingan hamda Ekologiya va atrof muhitni muhofaza qilish davlat qoʻmitasining “Ekonazorat” axborot tizimida qayd etilgan shaxslarga baliqchilik guvohnomasini elektron shaklda rasmiylashtirish; sanoat maqsadida baliq ovlashni samarali nazorat qilish maqsadida ovlangan baliq miqdori va turlarini “Ekonazorat” axborot tizimi orqali shakllanadigan va soliq organlariga integratsiyalangan elektron yuk xatini rasmiylashtirish orqali qayd etish hamda realizatsiya qilish tizimini joriy etish yuzasidan normativ-huquqiy hujjatlarga oʻzgartirish va qoʻshimchalar kiritish boʻyicha taklif tayyorlash. Taklif 2022-yil may Ekologiya va atrof muhitni muhofaza qilish davlat qoʻmitasi, Ichki ishlar vazirligi, Davlat soliq qoʻmitasi, manfaatdor vazirlik va idoralar 18. Jismoniy va yuridik shaxslar tomonidan koʻllar tizimida sanoat usulida baliq ovlashga joriy etilgan moratoriyga rioya etilishi boʻyicha nazorat tadbirlarini amalga oshirish, bunda: brakonyerlik holatlarini aniqlash va ularning oldini olish, huquqbuzarlarni javobgarlikka tortish choralarini koʻrish; koʻllar tizimi akvatoriyasida patrul xizmatini olib borish; suvdan toʻrlarni va ov qilish qurollarini yigʻib olish; nazorat postlarida avtotransport vositalarini koʻzdan kechirish. Tashkiliy tadbirlar 2023-yil 1-aprelga qadar Ekologiya va atrof muhitni muhofaza qilish davlat qoʻmitasi, Ichki ishlar vazirligi 19. Ekologiya va atrof muhitni muhofaza qilish qoʻmitasi huzuridagi Ekologiya va atrof muhitni muhofaza qilish inspeksiyasining yuridik shaxs maqomiga ega boʻlmagan Aydra-Arnasoy koʻllar tizimi boʻlimini tashkil etish. Ekologiya va atrof muhitni muhofaza qilish davlat qoʻmitasining buyrugʻi 2022-yil aprel Ekologiya va atrof muhitni muhofaza qilish davlat qoʻmitasi, Moliya vazirligi, Iqtisodiy taraqqiyot va kambagʻallikni qisqartirish vazirligi Arnasoy koʻllari tizimi boʻlimining moddiy-texnik bazasini shakllantirish, shu jumladan, dronlar bilan taʼminlash. Tashkiliy tadbirlar 2022-2023-yillar (mln soʻm) T/r Moddiy-texnika vositalar nomi Soni Dastlabki qiymati* shu jumladan: Moliyalashtirish manbai 2022-yil 2023-yil 1. Ekskavator 2 3 270 1635 1635 “Aydar-Arnasoy koʻllar tizimi” MChJga Davlat soliq qoʻmitasi maxsus jamgʻarmasi hisobidan beriladigan begʻaraz moliyaviy koʻmak mablagʻlari hisobidan 2. Buldozer 2 2 180 1090 1090 3. Yuk tashuvchi ISUZU rusumli avtotransport 2 872 436 436 4. ISUZU rusumli avtobus 2 545 272,5 272,5 5. “Man” yuk mashinasi (18 tonnalik) 4 4 360 2 180 2180 6. Yuklagich 2 1 090 545 545 7. Yoʻltanlamas avtomashina 2 763 381,5 381,5 8. “Niva” avtomobili 4 872 436 436 9. “Arion” yer haydash traktori 2 1 090 545 545 10. “TTZ 80” rusumli traktor 2 872 436 436 11. Greyder 1 872 436 436 12. Treller 2 2 180 1 090 1090 13. “Kazanka M5” dvigatelli 40 — 60 qayiqlar 5 817,5 408,8 408,8 14. “Amur” dvigatelli 40 — 90 qayiqlar 5 817,5 408,8 408,8 15. “Progress” dvigatelli 40 — 60 qayiqlar 5 1 090 545 545 16. Exolot 2 21,8 10,9 10,9 17. GPS moslamalari 47 102,4 51,2 51,2 18. Xizmat avtotransport vositasi** 4 654 327 327 Jami: 22 469,2 11 234,6 11234,6 1. Sh.M. Gʻaniyev — Oʻzbekiston Respublikasi Bosh vazirining oʻrinbosari, ishchi guruh rahbari 2. Sh.R. Xamrayev — suv xoʻjaligi vaziri, ishchi guruh rahbarining oʻrinbosari 3. N.N. Oblomuradov — Oʻzbekiston Respublikasi Ekologiya va atrof muhitni muhofaza qilish davlat qoʻmitasi raisi, ishchi guruh rahbarining oʻrinbosari 4. I.Y. Abduraxmanov — innovatsion rivojlanish vaziri 5. Sh.J. Teshayev — qishloq xoʻjaligi vazirining birinchi oʻrinbosari 6. I.I. Norqulov — iqtisodiy taraqqiyot va kambagʻallikni qisqartirish vazirining birinchi oʻrinbosari 7. O.Z. Nasritdinxodjayev — moliya vazirining birinchi oʻrinbosari 8. Lavozimiga koʻra — favqulodda vaziyatlar vazirining birinchi oʻrinbosari 9. U.A. Aʼzamov — turizm va madaniy meros vazirining birinchi oʻrinbosari 10. S.A. Nishonboyev — ichki ishlar vaziri oʻrinbosari 11. Sh.J. Raximov — Bosh prokuror oʻrinbosari (kelishuvga koʻra) 12. E.A. Saliyev — Jizzax viloyati hokimi 13. N.T. Tursunov — Navoiy viloyati hokimi 14. Gʻ.Gʻ. Mirzayev — Sirdaryo viloyati hokimi 15. B.S. Yuldashev — Fanlar akademiyasi prezidenti 16. Sh.X. Xabibullayev — Gidrometeorologiya xizmati markazi bosh direktori 17. U.M. Mustafoyev — “Hududiy elektr tarmoqlari” AJ boshqaruv raisi 18. A.B. Oʻrazkeldiyev — Irrigatsiya va suv muammolari ilmiy-tadqiqot instituti direktori v.b. 19. X.X. Ishanov — Vazirlar Mahkamasining masʼul xodimi, ishchi guruh kotibi